หุ้นเช้า13ก.ค.ปิดบวก11.58จุด
หุ้นเช้า 13 ก.ค. ปิดที่ 1,073.97 จุด บวก 11.58 จุด มูลค่าการซื้อขาย 9,864 ล้านบาท
13 ก.ค. 2554

หุ้นเช้า 13 ก.ค. ปิดที่ 1,073.97 จุด บวก 11.58 จุด มูลค่าการซื้อขาย 9,864 ล้านบาท




ดัชนีหุ้นภาคเช้า 13 ก.ค. ปิดที่ 1,073.97 จุด เพิ่มขึ้น 11.58 จุด (+1.09%) แตะระดับสูงสุด 1,077.89 จุด และต่ำสุด 1,069.73 จุด มูลค่าการซื้อขาย 9,864 ล้านบาท
นายพิชัย เลิศสุพงศ์กิจ ผู้อำนวยการฝ่ายอาวุโสฝ่ายการตลาด บล.ธนชาต เปิดเผยว่า ตลาดหุ้นบวกแรงจากที่ความกังวลเกี่ยวกับเรื่องอิตาลีลดลงหลังประสบความสำเร็จในการออกตั๋วเงินคลัง 12 เดือนเมื่อคืนนี้ ทำให้ตลาดหุ้นยุโรปดีดขึ้นลดช่วงลบหลังจากที่ติดลบ 2% กว่าเหลือลบไม่ถึง 1% 
ขณะเดียวกันรายงานประชุมธนาคารกลางสหรัฐ(เฟด)บ่งชี้ว่าเป็นไปได้ที่จะทำ QE3 ถ้าตัวเลขการจ้างงานยังย่ำแย่ ทั้ง 2 ประเด็นมีส่วนทำให้ตลาดทั่วโลกรีบาวน์ เอเชียดีดขึ้นมา ดัชนีตลาดหุ้นจีนดีด 1.2% ตลาดหุ้นฟิลิปปินส์ 1.2%
บล.ดีบีเอสวิคเคอร์ส มองว่า ปัญหาหนี้สินยูโรโซนยังถ่วงในระยะสั้น แต่อาจเห็นตลาดหุ้นมีโอกาสรีบาวน์เพราะหวังว่าเฟดจะออก QE 3 หากเศรษฐกิจสหรัฐฟื้นตัวช้ากว่าคาด ซึ่งประเด็นนี้จะหนุนราคาน้ำมันดิบให้ดีดขึ้นแรงซึ่งเป็นบวกกับหุ้นกลุ่มพลังงานและปิโตรเคมี 
อย่างไรก็ตาม ระยะทางของการปรับขึ้นน่าจะจำกัด เพราะความวิตกกับปัญหาหนี้สินยุโรปยัง
คงมีน้ำหนักความเสี่ยงมาก และมีแนวโน้มว่าจะเข้ามารบกวนบรรยากาศการลงทุนเป็นระยะๆ อีกทั้ง
ล่าสุดมูดีส์ปรับลดอันดับเครดิตของไอร์แลนด์เป็นระดับขยะ (Ba1) จากก่อนหน้ากรีซและโปรตุเกสถูกลดอันดับเป็นขยะไปแล้ว 
นอกจากนั้นยังต้องจับตาการเมืองภายในด้วยว่าหน้าตารัฐบาลใหม่จะเป็นอย่างไร ประชาชนให้การ
ยอมรับหรือไม่ รวมถึงกำลังติดตามว่ารัฐบาลจะดำเนินการตามนโยบายประชานิยมที่ได้หาเสียงไว้อย่างไร  ทั้งนี้ วิเคราะห์ทางเทคนิค มองแนวรับ 1,060-1,050 จุด ดัชนีมีสิทธิรีบาวน์ให้แนวต้าน 1,070-1,090 จุด
หลักทรัพย์ที่มีมูลค่าการซื้อขายสูงสุด 5 อันดับแรก ได้แก่
PTT          มูลค่าการซื้อขาย  914 ล้านบาท ปิดที่ 331.00 บาท เพิ่มขึ้น 2.00 บาท (+0.61%) 
TOP         มูลค่าการซื้อขาย 727 ล้านบาท ปิดที่ 73.00 บาท เพิ่มขึ้น 1.25 บาท (+1.74%) 
BBL         มูลค่าการซื้อขาย 619 ล้านบาท ปิดที่ 161.00 บาท เพิ่มขึ้น 1.50 บาท (+0.94%)  
PTTCH     มูลค่าการซื้อขาย 527 ล้านบาท ปิดที่ 158.50 บาท เพิ่มขึ้น 2.00 บาท (+1.28%)  
KBANK    มูลค่าการซื้อขาย 421 ล้านบาท ปิดที่ 127.00 บาท เพิ่มขึ้น  2.50 บาท (+2.01%)